РЕПУБЛИКА СРБИЈА

ОПШТИНА ГОЛУБАЦ

ОПШТИНСКА УПРАВА

Одељење за урбанизам и изградњу, комуналне,

Инспекцијске и имовинско правне послове

Број: 220 - 1

Дана: 27.01.2017. год.

Г О Л У Б А Ц

На основу чл. 44. Закона о инспекцијском надзору, Одељење за урбанизам и изградњу, комуналне, инспекцијске и имовинско правне послове, Група за инспекцијске послове, општинске Управе Голубац доноси

**ИЗВЕШТАЈ О РАДУ ЗА 2016. ГОДИНУ И ПОКАЗАТЕЉИ ДЕЛОТВОРНОСТИ ИНСПЕКЦИЈСКОГ**

**НАДЗОРА ИНСПЕКЦИЈЕ ЗА ДРУМСКИ САОБРАЋАЈ И ПУТЕВЕ**

Инспектор за друмски саобраћај и путеве обавља послове инспекцијског надзора с првенственим циљем да се превентивним деловањем или изрицањем мера оствари законитост и безбедност пословања и поступања надзираних субјеката и спрече или отклоне штетне последице по законом и другим прописом заштићена добра, права и интересе посебно у области превоза робе и путника у друмском саобраћају, заштити општинских и некатегорисаних путева на територији општине Голубац.

Поред инспекцијског надзора, инспектор за друмски саобраћај и путеве у 2016. години континуирано је радио на прикупљању и анализи података добијених помоћу контролних листи и представки грађана, праћењу и анализирању стања у области инспекцијског надзора и делокруга рада инспекције за друмски саобраћај и путеве са освртом на процене ризика, прикупљању информација и података других државних органа и анализом инспекцијске, управне, судске и пословне праксе из одговарајуће области. Инспектор за друмски саобраћај и путеве редовно је слао извештаје Министарству грађевинарства, саобраћаја и инфраструктуре за обављене поверене послове контроле превоза робе и путника у друмском саобраћају.

**Извршиоци и организација**

У Одељењу за урбанизам и изградњу, комуналне, инспекцијске и имовинско правне послове запослен је 1 инспектор за друмски саобраћај и путеве.

**Општи показатељи**

У извештајној години закључно са 31.12.2016. године отворено је укупно 12 предмета од чега 3 вануправна и 9 управна предмета.

Извршена је контрола 72 возила која су превозила терет и извештај је послат Министарству грађевинарства, саобраћаја и инфраструктуре.

У складу са одредбама Закона о инспекцијском надзору чија је пуна примена ступила на снагу 30.04.2016. године , инспекција за друмски саобраћај и путеве донела је План инспекцијског надзора за 2017. годину , објавила контролне листе и прописе по којима поступа општинска инспекција за друмски саобраћај и путеве.

**Показатељи делотворности**

**1. Превентивно деловање и обавештавање јавности**

Како једно од средстава остварења циља инспекцијског надзора представља и превентивно деловање што подразумева тачно и правовремено информисање грађана, пружање стручне и саветодавне подршке и помоћи физичким лицима, предузетницима и правним лицима, објављивање важећих прописа, давање предлога, покретање иницијатива, упућивање дописа са препорукама и слично, а чиме се подстиче правилност, исправност, уредност, безбедност и редовност у испуњавању обавеза, инспекција за друмски саобраћај и путеве је у току 2016. Године управљачима путева, (ЈП Дирекција за општинске путеве и месне заједнице за некатегорисане путеве) усмено налагано да отклоне одређене недостатке.

Превозници робе и путника обавештавани су шта је потребно да имају код себе када врше превоз.

**2. Усклађености пословања и поступања са законом и прописима које се мерe контролним листама**

У поступцима редовног и ванредног инспекцијског надзора утврђено је да је ниво усклађености поступања или пословања са прописима, а који се мери контролним листама задовољавајући, али да су највећи проблеми око путева где су управљачи месне заједнице.

На основу контролних листи у поступцима редовних инспекцијских надзора надзирани субјекти сврстани су у одређене категорије према којим ће се вршити инспекцијски надзор. Нижи ризик подразумева и ређе контроле што значи да је акценат на квалитету, а не и квантитету и да је надзор усмерен првенствено на оне субјекте за које се установи да не послују у складу са законом било да се ради о физичким или правним лицима.

**3. Нерегистровани субјекти и предузете мере**

У извештајном периоду није било нерегистрованих субјеката.

**4. Однос редовних и ванредних инспекцијских надзора**

У 2016. години извршен је редован инспекцијски надзор код 9 субјекта. Поднет је 1 захтев за покретање прекршајног поступка због паркирања возила на шетну стазу. Захтев је решен позитивно.

**5. Координација инспекцијског надзора**

Како би се постигла ефикаснија сарадња и координација инспекцијских органа, бржа и максимална међусобна информисаност, синхронизација акција и ефикасност у предузимању мера неопходна је електронска повезаност са свим инспекцијама и другим службама и институцијама што се очекује у наредном периоду кроз обједињени систем е-управе.

**6. Ресурси**

У поступцима инспекцијског надзора инспектор није користио повећана материјална средства

**7. Придржавање рокова за поступање**

Инспектор за друмски саобраћај и путеве обавља и послове комуналне инспекције и инспекције за заштиту животне средине . Управне радње и мере предузимане су и доношене у законским роковима.

**8. Законитост управних аката**

 Инспектор за друмски саобраћај и путеве општине Голубац врши инспекцијски надзор на основу Закона о јавним путевима, Закона о превозу робе у друмском саобраћају, Закона о превозу путника у друмском саобраћају. Закона о инспекцијском надзору и над спровођењем прописа јединице локалне самоуправе донетих на основу Закона о јавним путевима.

**9. Притужбе на рад инспекције**

У 2016. години није било поднетих притужби на рад ове инспекције.

**10. Обуке запослених**

У Овом одељењу 3 инспектора 2016. године завршили су осмонедељну е-обуку „Изградња капацитета локалних инспекцијских служби“ у организацији СКГО која је запосленима пружила кључна знања и информације о примени Закона о инспекцијском надзору .

**11. Информациони систем**

Инспектор за заштиту животне средине у свом раду за потребе инспекцијског надзора користи информационе податке АПР, РГЗ, добија податке од МУП РС и користе их у складу са одредбама Закона о заштити података о личности.

**12. Извршни поступак**

Није било предмета за извршење.

**13. Прекршајни поступци**

У 2016. години поднет је један захтев за покретање прекршајног поступка који је решен позитивно.

Инспектор за друмски саобраћај и путеве

 Слободан Јовичић